Anexa la Hotărârea Consiliului Județean Vrancea nr.............................../.................2023

# NORME SPECIFICE PRIVIND DESFĂŞURAREA ACTIVITĂŢII UNITĂȚII DE ACHIZIȚII CENTRALIZATE

**Art. 1 Dispoziții generale**

* 1. Judeţului Vrancea i se atribuie calitatea de unitate de achiziţii centralizate (UCA), iar activitățile specifice acestei UCA se realizează printr-un compartiment separat în subordinea ................................................ din cadrul aparatului de specialitate al Consiliului Județean Vrancea.
  2. Prezentele Norme specifice privind desfăşurarea activităţii Unității de achiziții centralizate, în continuare Norme, stabilesc cadrul juridic unitar pentru activitățile specifice întreprinse de Compartimentul Unitate Centralizată de Achiziții.

# Art. 2 Definiții

Termenii și expresiile de mai jos au următoarele semnificații:

* + 1. **categorii de achiziții centralizate** - produse sau servicii sau lucrări achiziționate în sistem centralizat, stabilite prin art. 6 din prezenta hotărâre, care fac obiectul acordurilor- cadru/contractelor de achiziție publică încheiate de UCA în numele și pentru utilizatori sau al unui sistem dinamic de achiziții administrat de UCA în numele și pentru utilizatori;
    2. **acord-cadru centralizat** - acordul-cadru prevăzut la art. 3 alin. (1) lit. c) din Legea nr. 98/2016 privind achizițiile publice, cu modificările și completările ulterioare, încheiat de UCA în numele și pentru utilizatori, având ca obiect principal una din categoriile de achiziții centralizate definite la lit. a);
    3. **sistem dinamic de achiziție** - are înțelesul prevăzut în art. 3 lit. pp) din Legea nr. 98/2016 privind achizițiile publice, cu modificările și completările ulterioare;
    4. **autoritate contractantă** - entitatea prevăzută la art. 4 din Legea nr. 98/2016, cu modificările și completările ulterioare;
    5. **procedură de atribuire centralizată** - procedură de atribuire a acordurilor-cadru centralizate/contractelor de achiziție publică, organizată de UCA, precum și administrarea de către UCA a unui sistem dinamic de achiziții având ca obiect una din categoriile de achiziții centralizate definite la lit. a);
    6. **utilizator** - utilizator principal sau secundar;
    7. **utilizator principal** - autoritatea contractantă care funcționează în subordinea, în coordonarea sau sub autoritatea Consiliului Județean Vrancea, care are obligația de a achiziționa categoriile de achiziții centralizate prin intermediul UCA prin una dintre următoarele modalități:
       1. prin utilizarea acordurilor-cadru centralizate/contractelor încheiate de UCA, potrivit dispozițiilor Legii nr. 98/2016, cu modificările și completările ulterioare;
       2. prin utilizarea sistemelor dinamice de achiziții administrate de către UCA în numele și pentru utilizatori, potrivit dispozițiilor Legii nr. 98/2016, cu modificările și completările ulterioare,
    8. **utilizator secundar** - orice autoritate contractantă care nu este utilizator principal și care poate achiziționa categoriile de achiziții centralizate prin intermediul UCA prin una dintre modalitățile prevăzute la lit. g) pct. (i) sau (ii);
    9. **zile -** zile calendaristice, cu excepţia cazurilor în care se prevede expres că sunt zile lucrătoare.

# Art. 3 Obiectivele principale ale UCA

1. optimizarea condițiilor și a procesului de achiziții publice pe bază de criterii economice și de calitate și în condițiile asigurării securității juridice, prin agregarea necesităților utilizatorilor;
2. îmbunătățirea și profesionalizarea achizițiilor publice la nivelul Județului Vrancea;
3. asigurarea disponibilității categoriilor de achiziții centralizate pentru utilizatori.

# Art. 4 Rolurile UCA

* 1. UCA prestează următoarele activități principale în numele și pentru utilizatori:
     1. încheierea de acorduri-cadru;
     2. atribuirea de contracte de achiziție publică;
     3. administrarea de sisteme dinamice de achiziții.

UCA poate atribui contracte subsecvente în condițiile prevăzute la art. 15.3.

* 1. Acordurile-cadru/contractele și sistemele dinamice de achiziții prevăzute la art. 4.1 au ca obiect exclusiv categorii de achiziții centralizate.
  2. UCA poate desfășura și activități de achiziție auxiliare pentru utilizatori, în conformitate cu dispozițiile Legii nr. 98/2016 privind achizițiile publice cu modificările si completările ulterioare.

**Art. 5 Atribuțiile principale ale UCA:**

* + 1. colectarea necesităților utilizatorilor în legătură cu categoriile de achiziții centralizate;
    2. stabilirea programului anual al achizițiilor publice al UCA pentru categoriile de achiziții centralizate;
    3. organizarea procedurilor de atribuire centralizate și încheierea acordurilor-cadru centralizate, precum și atribuirea de contracte subsecvente în condițiile prevăzute la art. 15.3;
    4. punerea la dispoziția utilizatorilor a acordurilor-cadru centralizate;
    5. monitorizarea acordurilor-cadru centralizate/contractelor;
    6. participarea, în calitate de parte în cadrul procedurilor administrativ-jurisdicționale sau în fața instanțelor de judecată, în legătură cu actele emise în exercitarea atribuțiilor sale;
    7. furnizarea de activități de achiziție auxiliare.

**Art. 6** Se aprobă lista de categorii de achiziții care se vor realiza în sistem centralizat:

1. Managementul clădirilor de birou/facilităților: produse de îngrijire și curățare a clădirilor/facilităților, servicii de curățenie, articole igienico-sanitare din hârtie, inclusiv hârtie igienică, servicii de securitate, alte servicii de reparare și întreținere;
2. Tehnologia Informației: hardware, software, cartușe pentru dispozitive periferice de imprimare și fotocopiere, servicii mentenanță IT, sisteme de securitate și monitorizare și altele asemenea;
3. Energie: electricitate, încălzire, gaz, combustibil pentru încălzire, combustibili solizi, alte servicii în legătură cu furnizarea de energie;
4. Mobilitate, ca, de exemplu, vehicule, carburanți - inclusiv carduri de combustibil, managementul călătoriilor în interes de serviciu;

e) Servicii administrative: curierat, transport de bunuri, colete;

f) Articole de birotică: produse de papetărie și furnituri de birou.

Lista prevăzută în prezentul articol poate fi modificată/completată cu alte categorii de achiziții centralizate, ulterior înființării UCA.

# Art. 7 Utilizatori principali

* 1. Se aprobă lista utilizatorilor principali ai UCA:

– Centrul judetean de resurse și asistență educațională

– Centrulșcolar pentru educatie incluzivă Mihălceni

– Centrul școlar pentru educație incluzivă Măicănești

– Centrul școlar pentru educație incluzivă „Elena Doamna” Focșani

– Serviciul Public Județean Salvamont Vrancea

– Centrul cultural Vrancea

– Serviciul public comunitar județean de evidență a persoanelor Vrancea

– Muzeul Vrancei

– Biblioteca judeteană „Duiliu Zamfirescu” Vrancea

– Direcția generală de asistență socială și protecția copilului Vrancea

– S.C. Parc Industrial Vrancea S.R.L.

* 1. Lista prevăzută la art. 7.1 poate fi modificată și completată ulterior înființării UCA, prin Hotărâre a Consiliului Județean Vrancea.
  2. Utilizatorii principali au obligația de a achiziționa categoriile de achiziții centralizate prevăzute la art. 6, prin intermediul UCA.

# Art. 8 Utilizatori secundari

* 1. UCA prestează servicii de achiziții centralizate, precum și servicii de achiziții auxiliare și utilizatorilor secundari, în baza unor contracte încheiate în acest sens între UAT Județul Vrancea și utilizatorii secundari, în condițiile legii.
  2. Utilizatorii secundari au dreptul de a achiziționa categoriile de achiziții centralizate prevăzute la art. 6 prin intermediul UCA.
  3. În situația în care UCA va opta pentru perceperea unor tarife de la utilizatorii secundari pentru serviciile de achiziții centralizate și serviciile de achiziție auxiliară, acestea vor fi stabilite ulterior înființării UCA, prin Hotărâre a Consiliului Județean Vrancea.

**Art. 9** Utilizatorii încheie în nume propriu contracte subsecvente în baza acordurilor-cadru semnate de UCA sau contracte de achiziții în cadrul sistemelor dinamice de achiziții administrate de UCA, în condițiile legii. Pentru evitarea oricărui dubiu, încheierea contractelor subsecvente se va efectua întotdeauna de către utilizatori, indiferent dacă atribuirea contractului subsecvent se realizează de către UCA sau de către utilizatori, conform art. 15.3.

**Art. 10** În vederea derulării unei proceduri de atribuire centralizate, UCA parcurge următoarele etape:

* + 1. de planificare/pregătire a procedurii;
    2. de organizare a procedurii și atribuirea acordului-cadru centralizat/contractului și, dacă este cazul, în condițiile art. 15.3, a contractului subsecvent;
    3. post-atribuire acord-cadru centralizat/contract, respectiv monitorizarea implementării acordului-cadru centralizat/contractului.

**Art. 11** UCA realizează, ori de câte ori este necesar, studii de piață și/sau, după caz, procese de consultare a piețelor de profil în urma cărora să obțină informații pentru:

1. optimizarea concurenței;
2. definitivarea instrumentelor specifice de achiziție;
3. definitivarea criteriilor de calificare și selecție;
4. identificarea posibililor factori de evaluare a ofertelor;
5. definitivarea specificațiilor tehnice standardizate;
6. identificarea, centralizarea și/sau stabilirea valorii estimate;
7. stabilirea criteriului de atribuire;
8. alte elemente necesare procesului de achiziție.

# Art. 12 Drepturile, obligațiile și raporturile dintre UCA și utilizatori în cadrul etapelor procesului de achiziție publică

* 1. **Etapa de planificare/pregătire a procedurii**

# Drepturile și obligațiile UCA și ale utilizatorilor

* + - 1. UCA are următoarele drepturi:
         1. să solicite utilizatorilor nominalizarea unor persoane pentru participarea la grupurile de lucru constituite conform prevederilor art. 13;
         2. să realizeze studii de piață și să organizeze ori de câte ori este necesar consultarea pieței pentru produsele/serviciile/lucrările achiziționate în sistem centralizat;
         3. să solicite de la utilizatori orice alte informații în legătură cu planificarea/pregătirea procedurilor de atribuire centralizate și implementarea contractelor de achiziție publică/contractelor subsecvente/contractelor administrate într-un sistem dinamic de achiziții.
      2. UCA are următoarele obligații:
         1. să colecteze, să analizeze și să centralizeze necesitățile transmise de către utilizatori;
         2. să decidă asupra produsului/serviciului/lucrărilor care vor face obiectul procedurii de achiziție centralizate;
         3. să standardizeze specificațiile tehnice pentru produsele/ serviciile/ lucrările pentru care organizează proceduri de atribuire centralizate;
         4. să elaboreze documentația de atribuire pentru organizarea procedurilor de atribuire centralizate.
      3. Utilizatorii au următoarele drepturi:
         1. să desemneze persoanele pentru participarea la grupurile de lucru constituite conform prevederilor art. 13;
         2. să fie informați cu privire la categoriile de achiziții care se vor realiza în sistem centralizat;
         3. să transmită către UCA observații/propuneri asupra specificațiilor tehnice standardizate.
      4. Utilizatorii au următoarele obligații:
         1. să transmită în termenul solicitat către UCA informațiile privind necesitățile de produse, servicii și lucrări;
         2. să participe la solicitarea UCA la procesul de consultare a pieței;
         3. să participe la solicitarea UCA la întâlnirile grupurilor de lucru constituite de către UCA conform prevederilor art. 13;
         4. să transmită în termenul solicitat către UCA orice alte informații solicitate de către aceasta în legătură cu planificarea/pregătirea procedurilor de atribuire centralizate.

# Raporturile dintre UCA și utilizatori

* + - 1. În etapa de planificare/pregătire a unei proceduri de atribuire centralizate, UCA transmite o notificare utilizatorilor pentru colectarea necesităților acestora.
      2. Utilizatorii principali sunt obligați, iar utilizatorii secundari au dreptul, să transmită, în forma și structura stabilite de către UCA, datele și informațiile privind necesitățile de produse/servicii/lucrări conform planificării UCA. De regulă, transmiterea datelor și informațiilor către UCA se va efectua în termen de maximum 30 de zile de la data solicitării transmise de UCA.
      3. Pentru utilizatorii care nu respectă termenul de transmitere prevăzut la art. 12.1.2.2, UCA poate estima necesitățile de categorii de achiziții centralizate, în baza datelor istorice ale acelor utilizatori.
      4. Responsabilitatea cu privire la corectitudinea datelor și informațiilor transmise de utilizatori către UCA revine acestora.
      5. UCA centralizează necesitățile, analizează și decide produsele/serviciile/lucrările care fac obiectul procedurii de atribuire centralizate, prin raportare la criterii precum, dar fără a se limita la: eficiența economică a achiziției publice centralizate, gradul de standardizare, numărul de utilizatori.
      6. După finalizarea activităților prevăzute la art. 12.1.2.5, UCA informează utilizatorii cu privire la categoriile de achiziții care se vor realiza în sistem centralizat.
      7. Utilizatorii principali nu au dreptul să organizeze alte proceduri de atribuire pentru produsul/serviciul/lucrările care fac obiectul procedurii de atribuire centralizate de la momentul informării prevăzute la art. 12.1.2.6.
      8. Utilizatorii finalizează achizițiile inițiate și care se află în derulare la data transmiterii informării prevăzute la art. 12.1.2.6.
      9. Contractele și acordurile-cadru încheiate de utilizatori anterior informării prevăzute la art. 12.1.2.6 care au ca obiect produsul/serviciul/lucrările achiziționate în sistem centralizat și care se află în derulare se execută până la încetarea obligațiilor ce decurg din acestea.
      10. UCA transmite utilizatorilor specificațiile tehnice standardizate pentru produsele/serviciile/lucrările care vor fi achiziționate în sistem centralizat, în vederea obținerii confirmării că specificațiile tehnice standardizate corespund necesităților utilizatorilor. Utilizatorii pot formula eventuale observații/propuneri privind specificațiile tehnice standardizate în termen de maximum 5 zile de la primirea acestora.
      11. În cazul transmiterii de către utilizatori a unor eventuale observații/propuneri asupra specificațiilor tehnice standardizate, UCA analizează și decide, în baza procedurilor operaționale elaborate în conformitate cu art. 15.9, asupra modalității în care vor fi reflectate aceste observații în acordul-cadru.
      12. UCA informează utilizatorii asupra variantei finale a specificațiilor tehnice standardizate.

# Etapa de organizare a procedurii și atribuirea acordului-cadru centralizat/contractului

* + 1. **Drepturile și obligațiile UCA și ale utilizatorilor**
       1. UCA are următoarele drepturi:
          1. să solicite utilizatorilor desemnarea unor persoane care să facă parte din comisia de evaluare;
          2. să achiziționeze servicii externe de expertiză tehnică, juridică, financiară și/sau privind aspecte contractuale specifice în vederea desfășurării corespunzătoare a activității, inclusiv în raport cu activitatea comisiei de evaluare și pentru soluționarea eventualelor contestații/plângeri;
          3. să solicite de la utilizatori orice alte informații în legătură cu organizarea și derularea procedurilor de atribuire centralizate.
       2. UCA are următoarele obligații:
          1. să organizeze procedurile de atribuire centralizate;
          2. să încheie acorduri-cadru centralizate/contracte;
          3. să administreze sisteme dinamice de achiziții în numele și pentru utilizatori.
       3. Utilizatorii au următoarele drepturi
          1. să solicite UCA informații cu privire la procedurile de atribuire centralizate derulate de către aceasta;
          2. să fie parte la acordurile-cadru centralizate și să utilizeze sistemele dinamice de achiziții administrate de UCA.
       4. Utilizatorii au următoarele obligații:
          1. să transmită în termenul stabilit de către UCA eventualele informații solicitate ca fiind necesare pentru definitivarea răspunsurilor la solicitările de clarificări formulate de operatorii economici;
          2. să nominalizeze la solicitarea UCA persoane care să facă parte din comisia de evaluare.

# Raporturile dintre UCA și utilizatori

* + - 1. UCA organizează proceduri de atribuire centralizate, încheie acorduri-cadru centralizate/contracte și administrează sisteme dinamice de achiziții în numele și pentru utilizatori, potrivit Legii nr. 98/2016 privind achizițiile publice, cu modificările și completările ulterioare, Hotărârii Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice, cu modificările și completările ulterioare, și a Legii nr. 101/2016 privind remediile şi căile de atac în materie de atribuire a contractelor de achiziție publică, a contractelor sectoriale şi a contractelor de concesiune de lucrări şi concesiune de servicii, precum și pentru organizarea şi funcționarea Consiliului Național de Soluționare a Contestațiilor, cu modificările și completările ulterioare.
      2. Utilizatorii încheie contractele subsecvente, indiferent dacă atribuirea contractului subsecvent se realizează de către UCA sau de către utilizatori, conform art. 15.3.
      3. Utilizatorii utilizează sistemele dinamice de achiziții administrate de UCA și atribuie și încheie contractele de achiziție publică în urma utilizării acestor sisteme.

# Etapa post-atribuire acord-cadru centralizat/contract

* + 1. **Drepturile și obligațiile UCA și ale utilizatorilor**
       1. UCA are dreptul de a solicita de la utilizatori informațiile necesare în vederea îndeplinirii atribuției de monitorizare prevăzută la art. 5 lit. e).
       2. UCA are următoarele obligații
          1. să transmită utilizatorilor acordul-cadru/contractul încheiat, precum și documentația aferentă;
          2. să transmită utilizatorilor documentația care a stat la baza administrării sistemului dinamic și a informațiilor privind ofertantul/ofertanții declarat/declarați câștigător(i);
          3. să elaboreze informări și rapoarte specifice achizițiilor centralizate.
       3. Utilizatorii au dreptul să primească de la UCA acordul-cadru/contractul încheiat și documentația aferentă, precum și documentația care a stat la baza administrării sistemului dinamic și a informațiilor privind ofertantul/ofertanții declarat/declarați câștigător/câștigători.
       4. Utilizatorii au următoarele obligații:
          1. să respecte modelul de contract subsecvent prevăzut în documentația de atribuire sau modelul de contract de achiziție publică utilizat într-un sistem dinamic de achiziție, după caz;
          2. să încheie contracte subsecvente în baza acordurilor-cadru centralizate sau contracte de achiziție publică în cazul utilizării de către UCA a unui sistem dinamic de achiziții, pentru produsele/serviciile/lucrările achiziționate în sistem centralizat;
          3. să transmită în format electronic către UCA contractele subsecvente încheiate în baza acordurilor-cadru centralizate încheiate de către aceasta;
          4. să implementeze contractele de achiziție publică atribuite de UCA, contractele subsecvente încheiate în baza acordurilor-cadru centralizate atribuite de UCA și contractele de achiziții publice în urma utilizării unui sistem dinamic de achiziții administrat de UCA;
          5. să efectueze plăți în legătură cu produsul/serviciul/lucrările care fac obiectul contractelor subsecvente încheiate în baza acordurilor-cadru centralizate încheiate de UCA și/sau a contractelor de achiziții publice încheiate în urma utilizării unui sistem dinamic de achiziții administrat de UCA și/sau a contractelor de achiziție publică încheiate de UCA în numele și pentru utilizatori;
          6. să raporteze UCA orice modificări ale contractelor subsecvente în termen de maximum 3 zile;
          7. să înștiințeze UCA asupra oricăror nereguli, dificultăți tehnice sau contractuale întâmpinate în execuția contractelor subsecvente/contractelor de achiziții publice administrate într-un sistem dinamic de achiziții;
          8. să transmită în format electronic către UCA documentul constatator emis conform prevederilor art. 166 alin. (5) din Normele metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice, aprobate prin Hotărârea Guvernului nr. 395/2016, cu modificările şi completările ulterioare, în termen de maximum 40 de zile de la data emiterii documentului constatator;
          9. să transmită în format electronic către UCA informații actualizate privind documentul constatator emis de utilizator pentru neîndeplinirea obligațiilor contractuale de către contractant/contractant asociat şi, dacă este cazul, pentru eventualele prejudicii, document contestat potrivit Legii contenciosului administrativ nr. 554/2004, cu modificările și completările ulterioare, în termen de 3 zile de la momentul luării la cunoștință că situația de fapt care a stat la baza emiterii documentului respectiv trebuie modificată din cauze obiective.

# Raporturile dintre UCA și utilizatori

* + - 1. În termen de 5 zile de la data încheierii de către UCA a acordului-cadru/contractului, UCA transmite utilizatorilor acordul-cadru/contractul încheiat, precum și documentația aferentă, în vederea încheierii de către aceștia a contractelor subsecvente, indiferent dacă atribuirea contractelor subsecvente se face direct de către UCA sau de către utilizatori.
      2. UCA transmite utilizatorilor documentația care a stat la baza administrării sistemului dinamic și a informațiilor privind ofertantul/ofertanții declarat/declarați câștigător(i) în vederea încheierii de către utilizatori a contractului/contractelor de achiziție publică.
      3. În vederea îndeplinirii atribuției de monitorizare a acordurilor-cadru centralizate/contractelor de către UCA, conform prevederilor art. 5 lit. e), utilizatorii și operatorii economici au obligația, ca pe baza datelor disponibile, să pună la dispoziția UCA, în format electronic, toate informațiile solicitate de către aceasta.
      4. Monitorizarea acordurilor-cadru centralizate/contractelor se realizează prin raportare periodică şi/sau la solicitarea UCA, în raport cu derularea contractelor subsecvente.
      5. În vederea optimizării activității, UCA elaborează informări și rapoarte specifice achizițiilor centralizate.

# Art. 13 Grupuri de lucru

* 1. UCA poate constitui grupuri de lucru cu participarea utilizatorilor care au un aport semnificativ în volumul necesităților produselor/serviciilor/lucrărilor achiziționate centralizat.
  2. Grupurile de lucru asigură informarea constantă și reciprocă între UCA și utilizatori, precum și actualizarea informațiilor privind activitățile acestora și se întrunesc ori de câte ori este nevoie.

**Art. 14 Registrul utilizatorilor**

* 1. În vederea realizării unei evidențe unitare a utilizatorilor, în termen de maximum 6 luni de la data înființării UCA, aceasta elaborează și menține un registru complet al utilizatorilor, organizat sub forma unei baze de date electronice disponibile pe pagina de internet a Consiliului Județean Vrancea.
  2. Registrul utilizatorilor va conține datele de identificare ale tuturor utilizatorilor, inclusiv datele de contact ale persoanelor desemnate de fiecare utilizator ca responsabilă pentru comunicarea cu UCA, cu respectarea dispozițiilor privind prelucrarea datelor cu caracter personal.
  3. UCA va înregistra utilizatorii în Registrul utilizatorilor în termen de maximum 2 luni de la data creării acestuia de către UCA.
  4. Utilizatorii au obligația de a solicita UCA înregistrarea în Registrul utilizatorilor a modificărilor survenite în legătură cu datele de identificare ale acestora, în termen de maximum 10 zile de la apariția modificării.

# Art. 15 Alte dispoziții privind desfășurarea activității UCA

* 1. În vederea desfășurării în mod corespunzător a procedurilor de atribuire centralizate, UCA are dreptul de a solicita, atunci când este necesar, date și informații de la utilizatori, iar aceștia au obligația să răspundă solicitărilor în termen de 20 de zile de la data solicitării UCA.
  2. Modificarea acordurilor-cadru centralizate/contractelor de achiziție publică se realizează de către UCA, în condițiile legii, în numele utilizatorilor și pentru aceștia.
  3. Modalitatea de atribuire a contractelor subsecvente în baza acordurilor-cadru încheiate cu mai mulți operatori economici, respectiv cu reluarea competiției/fără reluarea competiției/parțial cu reluarea competiției și parțial fără reluarea competiției precum și entitatea care va realiza atribuirea, respectiv UCA sau utilizatorii, vor fi stabilite în cadrul strategiei de contractare elaborată de către UCA, prin raportare la conținutul cererii agregate și rezultatele cercetării de piață.
  4. În urma finalizării procedurilor de atribuire centralizate, UCA încheie acordurile-cadru centralizate/contractele de achiziție publică în numele utilizatorilor și pentru aceștia.
  5. Încheierea contractelor subsecvente în temeiul acordurilor-cadru centralizate se realizează de către utilizatori.
  6. În condițiile utilizării sistemului dinamic de achiziții administrat de UCA, contractele de achiziție publică se încheie de către utilizatori.
  7. Utilizatorii pot propune UCA actualizarea categoriilor de achiziții centralizate prevăzute la art. 9.
  8. Pentru îmbunătățirea și eficientizarea sistemului de achiziții publice centralizate, UCA analizează propunerile utilizatorilor formulate conform art. 15.7, luând în considerare în principal volumul de achiziții preconizat, posibilitatea de standardizare și complexitatea specificațiilor tehnice și în funcție de rezultatul analizei inițiază propunerea de actualizare a categoriilor de achiziții centralizate, după caz.
  9. În termen de maximum 3 luni de la intrarea în vigoare a prezentei hotărâri, Compartimentul Unitate de achiziții centralizate va elabora proceduri operaționale/instrucțiuni/metodologii de lucru în vederea realizării obiectivelor și atribuțiilor UCA.

# Art. 16 Dispoziții referitoare la remediile și căile de atac în legătură cu procedurile de atribuire centralizate, acordurile-cadru centralizate și contractele de achiziție publică centralizate

* 1. Contestațiile împotriva actelor emise de UCA în cadrul sau în legătură cu procedurile de atribuire centralizate, inclusiv cererile de suspendare a procedurilor de atribuire centralizate, se introduc în contradictoriu cu Județul Vrancea în calitate de emitent al actelor autorității contractante. Județul Vrancea are calitatea de parte în procesele și cererile privind acordarea despăgubirilor pentru repararea prejudiciilor cauzate în cadrul procedurilor de atribuire centralizate pentru încheierea acordurilor-cadru/contractelor de achiziție publică.
  2. Județul Vrancea reprezintă utilizatorii, iar utilizatorii își exercită drepturile și obligațiile procesuale prin intermediul Județului Vrancea în cadrul următoarelor procese și cereri:
     1. procesele și cererile privind anularea sau constatarea nulității absolute a acordurilor- cadru centralizate/contractelor de achiziție publică, inclusiv a contractelor subsecvente încheiate de Județul Vrancea în temeiul acordurilor-cadru centralizate în nume propriu;
     2. procesele și cererile privind executarea, rezoluțiunea, rezilierea sau denunțarea unilaterală a acordurilor-cadru centralizate;
     3. procesele și cererile privind atribuirea contractelor subsecvente atunci când UCA atribuie aceste contracte, conform dispozițiilor art. 15.3.
  3. Hotărârile judecătorești pronunțate în legătură cu procesele și cererile prevăzute la art. 16.2 de mai sus produc efecte în mod direct față de Județul Vrancea. Județul Vrancea are dreptul de a pune în executare hotărârile judecătorești și, respectiv, obligația de a executa hotărârile judecătorești, inclusiv în ceea ce privește plata eventualelor sume de bani cu titlu de despăgubiri sau cu orice alt titlu, care se asigură din bugetul Județului Vrancea.
  4. Contestațiile împotriva actelor autorității contractante emise de utilizatori în cadrul sau în legătură cu procedurile organizate de utilizatori pentru atribuirea contractelor subsecvente în temeiul acordurilor-cadru centralizate, inclusiv cererile de suspendare a procedurilor organizate de utilizatori, se introduc în contradictoriu cu utilizatorii în calitate de emitenți ai actelor autorității contractante. Utilizatorii au calitatea de parte în procesele și cererile privind acordarea despăgubirilor pentru repararea prejudiciilor cauzate în cadrul procedurilor organizate de utilizatori.
  5. Utilizatorii au calitatea de parte și își exercită drepturile și obligațiile procesuale în mod direct în cadrul următoarelor procese și cereri:
     1. procesele și cererile privind executarea contractelor de achiziție publică centralizate în legătură cu drepturile și obligațiile utilizatorilor care rezultă din raporturile individuale constituite între fiecare utilizator și contractant, inclusiv cu privire la livrarea produselor, prestarea serviciilor ori execuția lucrărilor, recepția, facturarea și plata acestora și plata și încasarea de despăgubiri;
     2. procesele și cererile privind anularea sau constatarea nulității absolute a contractelor subsecvente atribuite de utilizatori în temeiul acordurilor-cadru centralizate;
     3. procesele şi cererile privind executarea, rezoluțiunea, rezilierea sau denunțarea unilaterală a contractelor subsecvente încheiate în temeiul acordurilor-cadru centralizate.
  6. În cazul proceselor și cererilor prevăzute de prezentul articol 16, sunt aplicabile în mod corespunzător dispozițiile Legii nr. 134/2010 privind Codul de procedură civilă, republicată, cu modificările ulterioare, privind chemarea în garanție.
  7. În vederea respectării dispozițiilor prezentului articol 16 se aplică corespunzător prevederile Legii nr. 101/2016 privind remediile și căile de atac în materie de atribuire a contractelor de achiziție publică, a contractelor sectoriale și a contractelor de concesiune de lucrări și concesiune de servicii, precum și pentru organizarea și funcționarea Consiliului Național de Soluționare a Contestațiilor, cu modificările şi completările ulterioare.

# Preşedintele

# Consiliului Judeţean Vrancea

# Cătălin TOMA

# Avizat,

# Secretar general al judeţului

# Raluca Dan